1951-yilgi Ispaniya Gran-prisi
1951-yilgi Ispaniya Gran-prisi — 1951-yil 28-oktyabrda Pedralbes trassasida boʻlib oʻtgan Formula 1 avtopoygasi edi. 1951-yilgi Ispaniya Gran-prisi 1951-yilgi poygachilar jahon chempionatining sakkizinchi va oxirgi poygasi edi. Bu poyganing oʻziga xosligi jamoalar turli xil yangi shinalardan foydalanishdi. Ferrari 16 dyuymli orqa gʻildirakni tanladi, Alfa Romeo esa 18 dyuymli gʻildirakni tanladi. Bu tanlovlar esa ikki variantdan eng yaxshisi qaysi ekanligini isbotlashga yordam berdi. Juan Manuel Fangio poyga oldidan Alberto Ascaridan ikki ballga oldinda borayotgan edi. Ascari poygani Jose Froilán Gonzálezdan bilan birgalikda boshqarib bordi, ammo Ferrarilar koʻplab texnik muammolarga duch keldi. Piero Taruffi 6-davrada shina bilan bogʻliq muammoga duch kelgan boʻlsa, 7-davrada Luigi Villoresida ham xuddi shu holat takrorlandi. Ascari 8-davrada va Gonzalez 14-davrada keraksiz pit-stop qilishga majbur boʻldi. Shuningdej, Ferrarining boshqa poygachilari ham shinalarini almashtirish uchun tez-tez toʻxtab turishga majbur boʻldi. Bu esa Fangioga bemalol poygada gʻalaba qozonishga imkon yaratdi. Ascari yakunda 4-oʻrinni egalladi. Umumiy natijalarda Fangioniga yetolmadi. Musobaqadan soʻng, Alfa Romeo moliyaviy muammolar tufayli 1952-yilgi mavsumda ishtirok etmasligini eʼlon qildi. 1951-yilgi poygachilar jahon chempionatida Juan Manuel Fangio 31 ball bilan chempionlikni qoʻlga kiritdi. Ikkinchi oʻrin Alberto Ascari, uchinchi oʻrin José Froilán González boʻldi. Nino Farina, José Froilán González, Juan Manuel Fangio poygada belgilangan 70 davrani toʻliq yakunlashgan. 1951-yilgi Ispaniya Gran-prisida foydalanilgan Pedralbes trassasining umumiy uzunligi 6.316 kmni tashkil etgan. Poygachilar 442.120 km masofani bosib oʻtishgan.